**Parys Christelike Skool**

**Onafhanklike Laerskool**

**EMIS NOMMER 445802136**

**NPO NOMMER 119/023**

**SELFOON: 079 780 6611 LANDLYN:056 811 3300**

**Nuusbrief 24 – 21 Julie 2014**

Liewe Ouers

Ons verwelkom al ons leerders, ouers en personeel terug na ’n aangename vakansie van drie weke! Baie welkom ook aan ons proefstudente, mag julle ‘n aangename proeftydperk deurbring by P.C.S.

Ons sien uit na ‘n kwartaal vol uitdagings en opwinding, veral die konsert wat op hande is! (meer hieroor in die volgende nuusbrief.)

**Meelewing**: ons wil ons meegevoel betuig aan Juf.Debbie, kinders en familie met die skielike afsterwe van haar skoonmoeder gedurende die vakansie, so ook met Juf. Nolien en familie met die afsterwe van haar oom. Ons dra julle op in ons gebede.

**Kosverkope:** graad 3 hou I Augustus hulle kosverkoping! Heerlike kerrie en rys teen R20-00 ‘n bakkie. Voltooi asseblief die bestelvorm vroegtydig.

**Romantica Maskerbal:** 16de Augustus 2014 om 18:00. Kaartjies is R250.00 per paartjie en sluit in ‘n drie gang maaltyd. Daar is kaartjies vir kinders beskikbaar teen R50.00. Dit sluit in toesig en ‘n ete vir die kinders. Kaartjies is beskikbaar by die kantoor. P.C.S. wil graag **almal** vra om ons te ondersteun met hierdie **belangrike fondsinsamelingprojek.**

**Donasies:** ons wil graag ons ouers vra vir donasies van A4 papier, toiletpapier en snesies. Dit sal baie waardeer word.

**Oueraand:** oueraand is Woensdag 23 Julie vanaf 16:00 – 18:00. Onthou asseblief om betyds afsprake te maak met die betrokke personeel.Verslae van leerders moet asseblief geteken word en teruggestuur word skool toe.

**Sport**: daar sal **geen** sport wees hierdie week nie.

**Biltongfees:** vind plaas Saterdag 2 Augustus by die Arwa terrein. P.C.S. gaan ribburgers verkoop vanaf 9:00 tot 16:00. Sien u almal daar!

**Gelukwensing:** baie geluk aan Juf. Debbie wat genomineer is as **“Vonkelvrou van Parys”** P.C.S. is baie trots op jou!

**Gedagte van die week:** “Die woord van die Here is volmaak: dit gee lewe. Die onderwysing van die Here is betroubaar: dit gee wysheid…”(Ps.19:18)

**Program vir die week:**

Maaandag Opening 07:45 - 08:00

Geen Eisteddfod

Dinsdag **Geen sport**

Woensdag **Geen Voortrekkers**

Dans 15:00 - 16:00

Ballet 16:00 -17:00

Geen lees nie (Juf. Linda)

Donderdag **Geen sport**

Rekenaars Gr R – 7 15:00 - 16:00

Vrydag Skool verdaag 13:00

Seëngroete

\_\_\_\_\_\_\_\_\_\_\_\_\_\_

Mev. V. Koch

(Hoof van P.C.S.)

* Klein genoeg om te groei . . . groot genoeg om vrug te dra -